钦定古今图书集成/理学汇编/文学典/第251卷 > 徐师曾诗体明辩 > 《田使君美人舞如莲花北鋋歌》唐·岑参
## 钦定古今图书集成/理学汇编/文学典/第251卷 > 徐师曾诗体明辩 > 《田使君美人舞如莲花北鋋歌》唐·岑参

美人舞如莲花旋。世人有眼应未见，高堂满地红氍
毹。《武舞》一曲天下无，此曲胡人传入汉，诸客见之惊
且叹。慢脸娇娥纤复秾，轻罗金缕花葱茏。回裾转袖
若飞雪，左鋋右鋋生旋风。琵琶横笛和未匝，花门山
头黄云合。忽作出塞入塞声，白草胡沙寒飒飒。翻身
入破如有神，前见后见回回新。始知诸曲不可比，采
莲落梅徒聒耳。世人学舞祗是舞，姿态岂能得如此。